Raguvas katoļu baznīca

Raguvas Vsv. Jaunavas Marijas Debesīs uzņemšanas baznīca (lietuviešu: Raguvos Švč. Mergelės Marijos Ėmimo į dangų bažnyčia) ir Romas katoļu dievnams, kas atrodas Lietuvas centrālajā daļā, Panevēžas apriņķa Panevēžas rajona pašvaldības Raguvas miestā. Koka baznīca celta tautas celtniecības tradīcijā ar klasicisma elementiem. Raguvā pirmā baznīca pieminēta 1610. gadā. 1678. gadā Trāķu vaivads Marcjans Ogiņskis (Marcijonas Aleksandras Oginskis/Marcjan Aleksander Ogiński, 1632—1690) uzcēla jaunu koka baznīcu. 1798. gadā baznīca nodega. 1816. gadā uzcēla koka baznīcu, kas saglabājusies līdz mūsdienām. 1883. gadā pie baznīcas uzbūvēja mūra zvanutorni. 1929. gadā baznīcas interjeru izskaistināja mākslinieks Jons Mackevičs (Jonas Mackevičius, 1872—1954). 1944. gada jūlijā baznīca cieta miesta bombardēšanas laikā. Ārējās saites Vikikrātuvē par šo tēmu ir pieejami multivides faili. Skatīt: Raguvas katoļu baznīca.